CELEX: 62010CB0590
Language: et
Date: 2011-11-22 00:00:00
Title: Kohtuasi C-590/10: Euroopa Kohtu (kuues koda) 22. novembri 2011 . aasta määrus (eelotsusetaotlus, mille on esitanud Bayerischer Verwaltungsgerichtshof — Saksamaa) — Wolfgang Köppl versus Freistaat Bayern (Kodukorra artikli 104 lõike 3 esimene lõik — Direktiiv 91/439/EMÜ — Artikli 1 lõige 2 ja artikli 8 lõiked 2 j 4 — Artikli 7 lõige 1 — Juhilubade vastastikune tunnustamine — Riigisisese juhtimisõiguse äravõtmine — B kategooria juhiloa väljastamine teise liikmesriigi poolt — Elukohanõude eiramine — Sama liikmesriigi poolt hiljem C kategooria juhiloa väljastamine — Elukohanõude järgimine — Nõue omada C kategooria sõidukite juhiloa väljastamine ajahetkel kehtivat B kategooria sõidukite juhiluba)

14.4.2012   
            
            
               ET
            
            
               Euroopa Liidu Teataja
            
            
               C 109/3
            
         Euroopa Kohtu (kuues koda) 22. novembri 2011. aasta määrus (eelotsusetaotlus, mille on esitanud Bayerischer Verwaltungsgerichtshof — Saksamaa) — Wolfgang Köppl versus Freistaat Bayern
   (Kohtuasi C-590/10) (1)
   
   (Kodukorra artikli 104 lõike 3 esimene lõik - Direktiiv 91/439/EMÜ - Artikli 1 lõige 2 ja artikli 8 lõiked 2 j 4 - Artikli 7 lõige 1 - Juhilubade vastastikune tunnustamine - Riigisisese juhtimisõiguse äravõtmine - B kategooria juhiloa väljastamine teise liikmesriigi poolt - Elukohanõude eiramine - Sama liikmesriigi poolt hiljem C kategooria juhiloa väljastamine - Elukohanõude järgimine - Nõue omada C kategooria sõidukite juhiloa väljastamine ajahetkel kehtivat B kategooria sõidukite juhiluba)
   2012/C 109/04
   Kohtumenetluse keel: saksa
   
      Eelotsusetaotluse esitanud kohus
   
   Bayerischer Verwaltungsgerichtshof
   
      Põhikohtuasja menetluse pool
   
   
      Kaebuse esitaja: Wolfgang Köppl
   
      Vastustaja: Freistaat Bayern
   
      Ese
   
   Eelotsusetaotlus — Bayerischer Verwaltungsgerichtshof — Nõukogu 29. juuli 1991. aasta direktiivi 91/439/EMÜ juhilubade kohta (EÜT L 237, lk 1; ELT eriväljaanne 07/01, lk 317) artikli 1 lõike 2 ning artikli 8 lõigete 2 ja 4 tõlgendamine, võttes arvesse Euroopa Liidu põhiõiguste harta artikli 2 lõiget 1 ja artikli 3 lõiget 1 — B kategooria juhiluba, mille üks liikmesriik väljastas elukohanõuet rikkudes teise liikmesriigi kodanikule, kellelt teises liikmesriigis oli juhiluba ära võetud, pärast uue juhiloa taotlemiseks ajutise keeluaja möödumist — Esimesena nimetatud liikmesriigi poolt hiljem C kategooria juhiloa väljastamine elukohanõuet täites — Elukoha liikmesriigi võimalus neid juhilubasid mitte tunnustada
   
      Resolutsioon
   
   Nõukogu 29. juuli 1991. aasta direktiivi 91/439/EMÜ juhilubade kohta (muudetud komisjoni 14. septembri 2000. aasta direktiiviga 2000/56/EÜ) artikli 1 lõikega 2 ning artikli 8 lõigetega 2 ja 4 ei ole vastuolus see, kui üks liikmesriik ei tunnusta B ja C kategooria sõidukite juhilubasid, mille on teine liikmesriik väljastanud isikule, kelle suhtes on esimene liikmesriik kohaldanud eelnevalt meetmeid selle direktiivi artikli 8 lõike 2 tähenduses, kui B kategooria sõidukite juhtimisõigus on teises liikmesriigis antud, nagu see nähtub vastavale juhiloale tehtud kannetest, nimetatud direktiivi artikli 7 lõike 1 punktis b sätestatud peamise elukoha nõuet rikkudes ning C kategooria sõidukite juhtimisõigus anti esimesena nimetatud juhtimisõiguse alusel, ilma et nimetatud peamise elukoha nõude järgimata jätmine nähtuks uuest juhiloast, mis väljastati vastavalt sellele juhiloale C kategooria sõidukite tarvis.
   
      (1)  ELT C 95, 26.3.2011.